**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2025 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2024 ԹՎԱԿԱՆԻ ԴԵԿՏԵՄԲԵՐԻ 27-Ի N 2060-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ** **ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ԿԱՐԾԻՔՆԵՐԻ**

|  |  |  |
| --- | --- | --- |
| 1. ՀՀ ֆինանսների նախարարություն | | 22.05.2025թ․ |
| N 01/34-3/11690-2025 |
| Այս կապակցությամբ հայտնում ենք, որ «Հայաստանի Հանրապետության 2025 թվականի պետական բյուջեի մասին» օրենքի 9-րդ հոդվածի 22-րդ կետի համաձայն՝ ՀՀ 2025 թվականի պետական բյուջեի՝ փաստացի ձևավորված տարեսկզբի ազատ մնացորդի հաշվին կարող են ֆինանսավորվել կապիտալ ծախսերի գծով 2024 թվականին ստանձնված, սակայն 2024 թվականի դեկտեմբերի 31-ի դրությամբ փաստացի չիրականացված պայմանագրային պարտավորությունները։  Հիմք ընդունելով վերոգրյալը՝ առաջարկում ենք նախագծով հատկացվելիք գումարների չափը վերանայել, ֆինանսավորումը նախատեսել միայն 2024թ. ստանձնված, սակայն 2024 թվականի դեկտեմբերի 31-ի դրությամբ փաստացի չիրականացված պայմանագրային պարտավորությունների գծով, որոնք նույնականացված են ՀՀ ֆինանսների նախարարության տեղեկատվական համակարգի հետ: | ***Չի ընդունվել***  «Հայաստանի Հանրապետության 2025 թվականի պետական բյուջեի մասին» օրենքի 9-րդ հոդվածի 22-րդ մասով նախատեսված է թւյլտվություն կառավարության համար՝ տարեսկզբի ազատ մնացորդն օգտագործելու կապիտալ ծրագրերի մասով 2024թ-ին ստանձնած, սակայան չիրականացրած պարտավորությունների գծով։ Դա միայն իրավասություն է և որևէ կերպ չի սահմանափակում ազատ մնացորդն ուղղել նաև այլ նպատակներով։ Ընդ որում, նախագծով պահանջվող 25.2 մլրդը ձևավորվել է հենց 2024թ-ին ստանձնած և չիրականացրած պրատավորություններից, որոնց ցանկը կից ներկայացվել է։ | |
| Տեղեկացնում ենք նաև, որ տարեսկզբի ազատ մնացորդը կազմել է 26.2 մլրդ դրամ, որից ՀՀ կառավարության 23.04.2025թ. N 476-Ն որոշմամբ օգտագործվել է 4.3 մլրդ դրամը: | ***Ընդունվել է ի գիտություն***  Գումարի չափը և ֆինանսավորման աղբյուրը կքննարկվի ՖՏԿ–ի նիստին։ | |
| 2․ Հայաստանի տարածքային զարգացման հիմնադրամ | | 22.05.2025թ․ |
| N Ե//1511-25 |
| Ի կատարումն ՀՀ փոխվարչապետ Տիգրան Խաչատրյանի գրասենյակի ղեկավար Արման Ադիլխանյանի թիվ 03.1/03.62/16068-2025 հանձնարարականի` հայտնում ենք, որ Հայաստանի տարածքային զարգացման հիմնադրամը դիտողություններ և առաջարկություններ չունի նույն հանձնարարականին կից ներկայացված ՀՀ կառավարության որոշումների նախագծերի առնչությամբ: | ***Ընդունվել է ի գիտություն*** | |
| 3. ՀՀ արդարադատության նախարարություն | | 21.05.2025թ․ |
| N /27.4/22572-2025 |
| «Հայաստանի Հանրապետության 2025 թվականի պետական բյուջեի մասին» օրենքում լրացումներ, Հայաստանի Հանրապետության կառավարության 2024 թվականի դեկտեմբերի 27-ի N 2060-Ն որոշման մեջ լրացումներ կատարելու մասին» և Հայաստանի Հանրապետության կառավարության որոշման նախագծի վերաբերյալ առարկություններ չունենք։ | ***Ընդունվել է ի գիտություն*** | |
| 4. ՀՀ քաղաքաշինության կոմիտե | | 21.05.2025թ․ |
| N 01/16.1/8042-2025 |
| «Հայաստանի Հանրապետության 2025 թվականի պետական բյուջեի մասին» օրենքում լրացումներ, Հայաստանի Հանրապետության կառավարության 2024 թվականի դեկտեմբերի 27-ի N 2060-Ն որոշման մեջ լրացումներ կատարելու մասին» ՀՀ կառավարության որոշման նախագծի վերաբերյալ ՀՀ քաղաքաշինության կոմիտեն դիտողություններ և առաջարկություններ չունի: | ***Ընդունվել է ի գիտություն*** | |